Polițiștii constănțeni au suspendat dintr-un foc 23 de permise, pentru viteză. Un șofer, prins cu aproape 200 km/h
Odată cu venirea primăverii, vitezomanii şi-au făcut apariţia pe şosele, iar în doar câteva ore poliţiştii au suspendat zeci de permise.
De exemplu, în Braşov, un bărbat a fost prins conducând cu o viteză care i-ar face invidioşi chiar şi pe campionii raliurilor. Acesta circula cu nu mai puţin de 275 km/h. Nici conducătorii auto din Constanţa nu s-au lăsat mai prejos, aici 23 de permise au fost suspendate dintr-un foc, iar amenzile au ajuns la suma de 134.000 de lei. Cea mai mare viteză înregistrată aici a fost de 197km/h. Astfel de acțiuni vor continua în perioada următoare, scopul acestora fiind siguranța tutror participanților la trafic.